《钳头一章招华、杨诸公》
明代·李邺嗣

忆向西台哭不禁，钳头此日续南音。
冰城初筑君先入，剑树犹开我复临。
干弱支天留士气，霜青薙草见臣心。
重泉疑隔无多路，预逐香风梦去寻。

作者简介：（1622—1680）明末清初浙江鄞县人，原名文胤，以字行，号杲堂。明诸生。入清，踪迹多在僧寺野庙。以地方文献零落，集《甬上感旧诗》，搜寻颇费心力。文章多记明清之际事。才名甚著，与徐振奇等号为南湖九子。有《杲堂诗钞》及《文钞》。